आयुष घटकों को मुख्‍यधारा में लाने के तहत 8994 प्राथमिक स्‍वास्‍थ्‍य केन्‍द्र, 2871 सामुदायिक स्‍वास्‍थ्‍य केन्‍द्र तथा 506 जिला अस्‍पतालों को आयुष सुविधाओं से सुसज्जित किया गया है। मंत्रालय अगले 10 वर्षों के दौरान सभी जिलों में एनएएम के अन्‍तर्गत 50 बिस्‍तरों वाले अस्‍पताल स्‍थापित करना चाहता है। अब तक 50 बिस्‍तर वाले 66 एकीकृत आयुष अस्‍पतालों तथा 992 योग स्‍वास्‍थ्‍य केन्‍द्रों को सहायता प्रदान की जा चुकी है। एनएएम के अन्‍तर्गत विभिन्‍न राज्‍यों/संघशासित प्रदेशों को वर्ष 2017-18 के लिए 490 करोड़ रुपये की राशि जारी की गई है।